25. märtsil 1918 kuulutatakse Minskis Saksa okupatsiooni all välja Valgevene Rahvavabariik, kuid see likvideeritakse jaanuaris 1919. Valgevene eraldumine Venemaast ebaõnnestub.  1922 liidetakse Valgevene Nõukogude Sotsialistlik Vabariik (Valgevene NSV) ametlikult NSV Liiduga.    27. juulil 1990 võtab Valgevene NSV Ülemnõukogu vastu suveräänsusdeklaratsiooni.  25. augustil 1991 kuulutab Valgevene end NSV Liidust sõltumatuks. Uueks  riigi nimeks saab Valgevene Vabariik.  1991. detsembris moodustatakse Minskis Sõltumatute Riikide Ühendus (SRÜ), mille liikmeks saab ka Valgevene.